Diari Oficial de la Generalitat Valenciana


Sumari del DOGV 4432, del 04-02-2003 (2003/848)

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació del Pla Especial del Sistema General de la Planta de Reciclatge Residus Sòlids Urbans i Abocadors Controlats, al municipi d'Onda.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/848


Data del document
:   10-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Onda
    * pla d'urbanisme

ACORD de 10 de desembre de 2002, de la Comissió Territorial d'Urbanisme de Castelló, relatiu a la modificació del Pla Especial del Sistema General de la Planta de Reciclatge Residus Sòlids Urbans i Abocadors Controlats, al municipi d'Onda. [2003/848]
  
Vist l'expedient relatiu a la modificació del Pla Especial del Sistema General de la Planta de Reciclatge Residus Sòlids Urbans i Abocadors Controlats, al municipi d'Onda, i de conformitat amb els següents:
  
Antecedents
  
Primer
  
El Ple de l'Ajuntament d'Onda en la sessió de 25 de març de 2002, va acordar sotmetre a informació pública la modificació del Pla Especial, la qual cosa es va produir per mitjà d'edictes inserits en el Diari Oficial de la Generalitat Valenciana de 20 de maig de 2002 i en el periòdic Levante de 18 d'abril de 2002. Transcorregut el període d'informació al públic, durant el qual es van presentar diverses al·legacions, el Ple va aprovar provisionalment la modificació del Pla Especial en sessió de 24 de juny del 2002.
  
Segon
  
El projecte consta de memòria i plans.
  
Tercer
  
L'objecte de la modificació és ampliar en 50.358 m² la superfície del sòl dotacional amb ús dedicat a activitats relacionades amb el reciclatge existent ja en la partida de la Pedrera del sòl no urbanitzable d'Onda, això per a fer possible l'ampliació de la planta de reciclatge de residus sòlids urbans i abocador controlat que pensa efectuar l'empresa Reciclados de Residuos de la Plana.
  
Els terrenys ocupats per la planta de reciclatge que s'amplia van ser qualificats com dotacionals per mitjà del Pla Especial aprovat definitivament el 23 de maig de 1996.
  
Quart
  
S'han emés els informes següents:
  
- El 21 de novembre de 2002 pel Servici de Gestió de Residus de la Direcció General d'Educació i Qualitat Ambiental de la Conselleria de Medi Ambient.
  
- El 25 de novembre de 2002 per la Direcció Territorial de la Conselleria de Medi Ambient.
  
Fonaments de dret
  
Primer
  
La tramitació del Pla Especial s'acull a allò que disposa l'article 38 i següents de la Llei 6/94, de 15 de novembre, Reguladora de l'Activitat Urbanística (LRAU).
  
Segon
  
La documentació està completa, segons el que resulta de l'article 24, en relació amb el 27 de la LRAU
  
Tercer
  
L'article 12.E de la LRAU preveu la possibilitat que es puguen formular plans especials que en desenrotllament, complement o, fins i tot, modificació del planejament general, complisquen, entre d'altres, la funció de crear reserves de sòl dotacional. Segons l'article 24 de la LRAU, estos plans especials es formalitzaran per mitjà dels documents més adequats al seu objecte específic, i s'ha de redactar amb igual o major detall que el planejament que complementen o modifiquen. D'altra banda, l'article 11 de la LRAU indica que els plans podran preveure i ordenar reserves de sòl dotacional en sòl no urbanitzable.
  
El Pla Especial remés per l'Ajuntament d'Onda es fonamenta en estos preceptes legals, ja que establix en sòl no urbanitzable una reserva de sòl dotacional, i no es presenta cap objecció en la seua tramitació, ni en la posterior consulta als organismes sectorials amb competències en la matèria, per la qual cosa no hi ha cap obstacle que qüestione l'aprovació definitiva del document.
  
En concret, cal assenyalar que en relació amb este Pla Especial s'han emés distints informes per part de la Conselleria de Medi Ambient.
  
Concretament, el 21 de novembre de 2002 el Servici de Gestió de Residus de la Direcció General d'Educació i Qualitat Ambiental de la Conselleria de Medi Ambient ha informat el següent:
  
Després d'examinar la documentació presentada, sobre la citada modificació puntual del Pla Especial ?consistent en l'ampliació i trasllat de part de les instal·lacions de la mencionada planta de reciclatge(es considera que esta és compatible amb la planificació i els criteris de gestió establits en el Pla Integral de Residus de la Comunitat Valenciana.
  
D'una altra banda, el 25 de novembre de 2002 s'ha emés un informe per part de la Direcció Territorial de la Conselleria de Medi Ambient, en el qual s'assenyala el següent:
  
1. La modificació plantejada es desenrotlla sobre parcel·les que no limiten amb vies pecuàries d'este terme municipal o que les fecten, segons la classificació de les vies pecuàries d'Onda aprovada per Orde de la Conselleria d'Agricultura i Pesca de data 28 de novembre de 1989 i publicada en el Diari Oficial de la Generalitat Valenciana de data 11 de gener de 1990.
  
2. La modificació puntual del Pla Especial per a Sistema General de Planta de Reciclatge de Residus Sòlids Urbans i Abocador Controlat que es tramita es desenrotlla sobre parcel·les agrícoles de regadiu cítrics i pròximes a les instal·lacions existents relacionades amb l'abocador de residus sòlids urbans. El projecte no afecta comunitats botàniques o faunístiques d'especial interés mediambiental o espècies protegides, endèmiques, en perill d'extinció o de distribució escassa o puntual en el context provincial o de la Comunitat Valenciana. No afecta espais naturals que requerisquen especial protecció.
  
3. La parcel·la sobre la qual es desenrotlla l'actuació no afecta el domini públic hidràulic.
  
A la vista de tot això, no hi ha altre remei que concloure que procedix aprovar definitivament la modificació del Pla Especial.
  
Quart
  
De conformitat amb el que establix els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial, dictamen que en el cas de municipis de menys de 50.000 habitants, tindrà directament efectes de resolució d'execució.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual del Pla Especial per a Sistema General de Planta de Reciclatge, Residus Urbans i Abocador Controlat a Onda.
  
Contra el present acord, que no posa fi a la via administrativa, es podrà interposar recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú.
  
Castelló, 10 de desembre de 2002.- El secretari de la Comissió Territorial d'Urbanisme: Fernando Renau Faubell.